การเก็บรักษากระเทียมด้วยวิธีการถนอมอาหาร
แม้ว่าหลายคนจะไม่ชอบนำกระเทียมไปแช่แข็ง เพราะกลัวว่าจะทำให้เนื้อหรือรสชาติของกระเทียมเปลี่ยนไป แต่การแช่แข็งกระเทียมก็เป็นวิธีที่เหมาะสมกับผู้ที่ใช้กระเทียมนานๆ ครั้งหรือผู้ที่ไม่อยากทิ้งกลีบกระเทียมที่ใช้ไม่หมด คุณสามารถนำกระเทียมแช่แข็งได้ด้วยวิธีใดวิธีหนึ่งดังต่อไปนี้  ให้แช่แข็งกระเทียมทั้งลูกที่ยังไม่ได้แกะเปลือกออกโดยการพันไว้ด้วยพลาสติกคลุมอาหารหรืออลูมิเนียมฟอยล์ หรือใส่ไว้ในถุงแช่แข็ง แล้วนำไปแช่ในช่องแช่แข็ง เมื่อต้องการใช้ให้แกะกลีบกระเทียมออกมาตามต้องการ  อีกวิธีหนึ่งคือ ให้แกะเปลือกกระเทียม แล้วจึงนำไปบดหรือหั่นให้ละเอียด ใส่ไว้ในถุงแช่แข็งหรือพันไว้ด้วยพลาสติกคลุมอาหาร หากกระเทียมแข็งติดกัน ให้ขูดนำกระเทียมที่แข็งออกไปใช้ในปริมาณที่ต้องการ อีกวิธีหนึ่งในการเก็บรักษากระเทียมไม่ให้เสียคือการอบแห้ง กระเทียมที่อบแห้งจะหดเล็กลง ดังนั้นแม้ว่ากระเทียมจะมีปริมาณเยอะแต่ก็ใช้พื้นที่สำหรับจัดเก็บในห้องครัวเพียงเล็กน้อยเท่านั้น เมื่อต้องการนำไปใช้ทำอาหาร กระเทียมอบแห้งจะดูดซึมน้ำเข้าไป ทำให้อาหารมีรสชาติอร่อย การอบแห้งกระเทียมมี 2 วิธี ขึ้นอยู่กับว่าคุณมีเครื่องอบแห้งหรือไม่  คุณสามารถอบแห้งกระเทียมได้ด้วยเครื่องอบแห้งอาหาร ให้ปอกเปลือกกระเทียมให้เรียบร้อยและตัดแบ่งครึ่งตามยาว ควรเลือกใช้กลีบกระเทียมที่สมบูรณ์และสดใหม่สำหรับการอบแห้ง จากนั้นวางกระเทียมไว้บนถาดของเครื่องอบแห้งแล้วทำตามคำแนะนำของสินค้าในการตั้งค่าความร้อนที่เหมาะสม กระเทียมจะแห้งสนิทเมื่อถูกอบแห้งจนกรอบ  หากไม่มีเครื่องอบแห้งอาหาร ให้ใช้เตาอบแทนโดยทำขั้นตอนเหมือนวิธีแรก ให้นำกระเทียมที่หั่นแบ่งครึ่งวางบนจานอบและอบที่อุณหภูมิ 60 °C เป็นเวลา 2 ชั่วโมง จากนั้นให้ลดระดับความร้อนลงที่ 54 °C อบต่อไปเรื่อยๆ จนกระเทียมแห้งสนิท
แช่แข็งกระเทียม. อบกระเทียมให้แห้ง.
https://www.wikihow.com/Store-Fresh-Garlic
Storing Garlic Through Preservation